A Tanács 94/75/EK irányelve

(1994. december 22.)

a 94/4/EK irányelv módosításáról és az Ausztriára és Németországra alkalmazandó átmeneti eltérési intézkedések bevezetéséről

AZ EURÓPAI UNIÓ TANÁCSA,

tekintettel az 1994. évi csatlakozási szerződésre és különösen annak 2. cikke (3) bekezdésére és az 1994. évi csatlakozási okmányra és különösen annak 151. cikke (2) bekezdésére,

tekintettel a Bizottság javaslatára,

mivel 1994. szeptember 5-én az Osztrák Köztársaság eltérést kért a 69/169/EGK és a 77/388/EGK irányelv módosításáról, a harmadik országból utazók kedvezményeinek növeléséről és a Közösségen belüli utazók adómentes vásárlásainak korlátairól szóló, 1994. február 14-i 94/4/EK tanácsi irányelv [1] 3. cikke (2) bekezdése értelmében a Németországi Szövetségi Köztársaság által 1994. április 1-jétől alkalmazott eltérés alapján;

mivel e kérés különösen arra irányul, hogy 1998. január 1-jéig fenntartsa az Ausztriában jelenleg érvényben lévő azon keretet, amelyet Ausztria területére a nem tagállamokkal, illetve az Európai Szabadkereskedelmi Társulás (EFTA) tagországaival közös szárazföldi határain keresztül belépő utazók által behozott termékek esetén kell alkalmazni;

mivel figyelembe kell venni, hogy az érintett utazók számára nyújtott kedvezmények összege valószínűleg gazdasági nehézségeket okozhat Ausztriában;

mivel azonban szükség van a verseny torzulásának megelőzésére, amely annak eredményeképpen jön létre, hogy különböző korlátokat alkalmaznak a Közösség és a nem EFTA-tagországok közötti határok átlépése esetén; mivel fontos, hogy a Németországi Szövetségi Köztársaság és az Osztrák Köztársaság ugyanazt a korlátot alkalmazza az említett országokból a területükre belépő utazók által behozott termékek esetén,

ELFOGADTA EZT AZ IRÁNYELVET:

1. cikk

"(2) Eltérve az (1) bekezdéstől, a Németországi Szövetségi Köztársaság és az Osztrák Köztársaság felhatalmazást kap, hogy az ezen irányelvnek megfelelő szükséges intézkedéseket legkésőbb 1998. január 1-jéig hatályba léptesse azon utazók által importált termékek esetén, amelyek a Németország és Ausztria területére szárazföldi úton, Németországgal vagy Ausztriával határos nem tagállamokból vagy nem EFTA-tagállamból érkeznek, vagy adott esetben az említett országokból part menti hajózással érkeznek.

Azonban az 1994. évi csatlakozási szerződés hatálybalépésének időpontjától e tagállamok az előző albekezdésben említett utazók által behozott áruk esetén legalább 75 euró kedvezményt alkalmaznak."

2. cikk

(1) Az 1994. évi csatlakozási szerződés hatálybalépésére is figyelemmel, a tagállamok végrehajtják azokat a törvényi, rendeleti és közigazgatási rendelkezéseket, amelyek szükségesek ahhoz, hogy az ezen irányelv hatálybalépéséig megfeleljenek. Erről haladéktalanul tájékoztatják a Bizottságot.

Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

(2) A tagállamok közlik a Bizottsággal nemzeti joguknak azokat a rendelkezéseit, amelyeket az ezen irányelv által szabályozott területen fogadnak el.

3. cikk

Ez az irányelv az 1994. évi csatlakozási szerződés hatálybalépésének napján lép hatályba.

4. cikk

Ennek az irányelvnek a tagállamok a címzettjei.

Kelt Brüsszelben, 1994. december 22-én.

a Tanács részéről

az elnök

H. Seehofer

[1] HL L 60., 1994.3.3., 14. o.

--------------------------------------------------